Hæstv. forseti . Ég þakka hv. þingmanni svarið . Kannski er ástæða þess að ég setti þetta fram á þennan hátt að við höfum leitað leiða til að ná einhvers konar sambandi við fylgismenn þessa orkupakka og höfum reynt að ná til þeirra á þann hátt að hér séu uppi álitamál sem séu þess eðlis að við getum ekki annað en fjallað um þau á einn eða annan hátt . Eins og ég sagði í fyrra andsvari mínu var að á gerðunum , frestun , höfnun eða vísun , er eðlismunur . Ef við frestum því að taka umræðuna og klára hana væri það í meðförum okkar hér . Algjör höfnun er kannski svolítið stíft þar sem við höfnum algjörlega einhliða þriðja orkupakkanum með öllu og það myndi að sjálfsögðu enda hjá sameiginlegu EES-nefndinni , en vísum væri þá raunverulega tilboð , þ.e. verið væri að bjóða upp í dans . Það er kannski það sem ég var að höggva eftir ( Forseti hringir . ) hvort hægt væri að bjóða stjórnarliðum upp á að ræða við okkur um .